น้ำมัน WTI ปิดพุ่ง 6.31 เหรียญ หลังโอเปกเตือนปริมาณน้ำมันตึงตัว
น้ำมัน WTI ปิดพุ่ง 6.31 เหรียญ หลังโอเปกเตือนปริมาณน้ำมันตึงตัว โดยสัญญาน้ำมันดิบเวสต์เท็กซัส ส่งมอบเดือนพ.ค. พุ่งขึ้น 6.31 ดอลลาร์ หรือ 6.7% ปิดที่ 100.60 ดอลลาร์/บาร์เรล
น้ำมัน WTI ปิดพุ่ง 6.31 เหรียญ หลังโอเปกเตือนปริมาณน้ำมันตึงตัว โดยสัญญาน้ำมันดิบเวสต์เท็กซัส ส่งมอบเดือนพ.ค. พุ่งขึ้น 6.31 ดอลลาร์ หรือ 6.7% ปิดที่ 100.60 ดอลลาร์/บาร์เรล
13 เม.ย. 2565

ผู้สื่อข่าวรายงานว่า สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นในวันอังคาร (12 เม.ย.) หลังกลุ่มประเทศผู้ส่งออกน้ำมันหรือโอเปกเตือนเกี่ยวกับความเสี่ยงด้านอุปทานน้ำมัน หากมีการคว่ำบาตรน้ำมันจากรัสเซียอย่างเต็มที่
ทั้งนี้ สัญญาน้ำมันดิบ WTI ส่งมอบเดือนพ.ค. พุ่งขึ้น 6.31 ดอลลาร์ หรือ 6.7% ปิดที่ 100.60 ดอลลาร์/บาร์เรล ส่วนสัญญาน้ำมันดิบเบรนท์ (BRENT) ส่งมอบเดือนมิ.ย. พุ่งขึ้น 6.16 ดอลลาร์ หรือ 6.3% ปิดที่ 104.64  ดอลลาร์/บาร์เรล
นายโมฮัมหมัด บาร์คินโด เลขาธิการโอเปกเตือนเมื่อวันจันทร์ (11 เม.ย.65) ในการประชุมระหว่างตัวแทนสหภาพยุโรป (EU) และโอเปกว่า จะไม่สามารถชดเชยปริมาณน้ำมันที่หายไปถึง 7 ล้านบาร์เรลต่อวันได้ในกรณีที่มีการคว่ำบาตรน้ำมันของรัสเซีย โดยคาดว่า ราคาน้ำมันจะไม่ถูกผลักดันโดยปัจจัยพื้นฐาน แต่จะถูกผลักดันจากปัจจัยทางการเมืองเป็นหลักในปัจจุบัน
โดย EU ยังคงมีความเห็นแตกต่างกันเกี่ยวกับการคว่ำบาตรการนำเข้าน้ำมันดิบของรัสเซีย แต่รมว.ต่างประเทศบางคนระบุว่า ยังคงมีการพิจารณาทางเลือกดังกล่าว
ขณะที่บรรดาเทรดเดอร์รอดูการเปิดเผยข้อมูลสต็อกน้ำมันดิบรายสัปดาห์ของสหรัฐจากสำนักงานสารสนเทศด้านการพลังงาน (EIA) ที่จะเปิดเผยในวันพุธนี้ (13 เม.ย.) ซึ่งนักวิเคราะห์ในโพลสำรวจของเอสแอนด์พี โกลบอล แพลทส์คาดว่า สต็อกน้ำมันดิบของสหรัฐจะเพิ่มขึ้น 300,000 บาร์เรลในสัปดาห์ที่สิ้นสุดวันที่ 8 เม.ย.